Ню Йорк - градът, в който мечтите се сбъдват | Spisanie.to
Ню Йорк – градът, в който мечтите се сбъдват
Не случайно наричат Ню Йорк – градът, който никога не спи. Със своята площ от 1 215 квадратни километра и население от над 8 млн. души. Американският метрополис ще ви зашемети с мащабността си и с огромния брой хора, които сякаш са навсякъде.
Ню Йорк е от популярните дестинации, в които можеш да видиш всичко. От не дотам лъскави постройки, които сякаш всеки момент ще се срутят, до омайващи небостъргачи и известни забележителности. От просяци до милиардери, които се возят в безбожно скъпите си коли. А може и да ти се случи всичко – от това да те оберат на улицата или в така натовареното метро до възможността известен фотограф или моден агент да забележи красотата ти… Което би ти отворило безброй врати – Ню Йорк е град, в който мечтите се сбъдват.
Ню Йорк или Голямата ябълка
Ню Йорк е известен и като Голямата ябълка. Има множество теории за това от къде идва названието. Една от тях се свързва с емблематичните за града конни състезания. Наградите на които били сериозни и сравнявани с големи ябълки. А друга, която може би е родена от фантазията на някой нюйоркчанин, е свързана с наличието на много публични домове… Собственост на някоя си мадам Ева, чиито услуги били толкова популярни, че дали определението.
Ние ще ви дадем няколко предложения как да прекарате времето си, ако сте решили да изкарате почивката си в Ню Йорк.
Ню Йорк сгради, които да видите
На първо място не трябва да пропускате да посетите популярните сгради. Таймс Скуеър, музея Метрополитън, Статуята на свободата, Емпайър Стейт Билдинг, центърът Рокфелер. Мемориалът, построен в чест на загиналите по време на зловещия терористичен атентат, съборил Световния търговски център на 11 септември 2001 г.
Смята се, че Ню Йорк, в който може да чуете да се говорят над 800 езика, е най-фотографираният град в света. В Ню Йорк се намира и т.нар. „Кръстопът на света“ или по-известен като Таймс Скуеър. Бродуей, на чието сцена се изявяват едни от най-големите имена в кино индустрията и често се поставят велики мюзикъли. Нюйоркската фондова борса намира своя дом в Уол Стрийт. Дал идеи за едни от най-големите боксофис ленти, като „Вълкът от Уол Стрийт“, където се снимат Леонардо Ди Каприо и красавицата Марго Роби, и „Уол Стрийт: Парите никога не спят“ с участието на Майкъл Дъглас и Шая Лебьоф.
Нюйоркското метро е запазената марка на града. С множеството си станции и обширни линии, които достигат до всяка негова крайна точка, както и с хилядите хора, които всекидневно избират да се придвижат с него, то е внушително.
Ню Йорк е забележителен и с множеството си паркове, в които сякаш влизаш в приказка и лесно можеш да се откъснеш от ежедневните проблеми. Известни са Сентръл парк, Хайлайн, Брайънт парк, Ривърсайд парк и други.
Ню Йорк паркове и фестивали
Ако пък ви е писнало от невероятната жега, може да се отпуснете на закътаните нюйоркски плажове – Онтарио, Кони Айлънд, Лонг Бийч, Купър и т.н. Със сигурност ще станете свидетели на невероятни гледки, за които вашите приятели ще ви завидят.
А може би сте любители на фестивалите, където ще купонясвате до зори. Тогава трябва да посетите местния фестивал на храната и виното, където може да опитате местни специалитети, ядки, наденички, подправки, кленов сироп или вина. Или пък ежегодния кънтри фест, на чиято сцена излизат едни от най-големите имена в жанра.
метро в САЩ модни хотели в Ню Йорк Ню Йорк екскурзия Ню Йорк забележителности Ню Йорк информация Ню Йорк пътеводител Ню Йорк Чайнатаун САЩ градове САЩ забележетилности туризъм в САЩ
Най-уникалните фонтани в Света: ди Треви, Беладжио